《送卢思仁祠部抗疏归田》
明代·王弘诲

慷慨陈孤愤，仓皇就逐臣。危言难悟主，直道岂谋身。

荆玉原无玷，隋珠别有因。由来失路泣，不向赐环人。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。